Zruegg in Beijing si mir de im ne Dumpling (anderswo Momo) Restaurant ga aesse. Mitz am Nami auerdings. Naehr si mir no churz i Outdoor-Shop vo uesere Fahrerin u hei vo dert us es Hotel gsuecht.      Dr James hets guet gmeint u ues de ou eis fuer in Beijing guenschtigi 35 Yuan gfunde. Auerdings het aer muesse ichegge?!? Wieso hei mir de speter usegfunde. Es isch numme fuer Chinese u Uslaender si dert nid wiukomme?!? So hei si ues de nach drue Stund wieder usegschosse u mir si ire (a daem Abe Stromlose) Jugi ga uebernachte.    Am Abe si mir de no mit em James u dr  Fahrerin (i weiss ihre Name aebe nid) no es Konzaert ga lose. Das isch raecht luschtig gsi, woeu mir nid im ne Touri-Schuppe si glandet, sondern im ne normale Beijing-Club.    Mir hei de mit em James fuer e naechscht Tag abgmacht, dass mir zur Great Wall use fahre u si zruegg i di immer no stromlosi Jugi ga pfuse.